ana jago tunggal merga ora ana calon liya sing nglamar. Satemene ora merga lemah bengkoke ora apik utawa ora nduwe pametu sing murwat saengga ora ana warga liya sing kepengin nyalonake dadi Lurah. Bengkoke apik, nyandhak wolulas pathok, lemahe subur, lembarane jembar-jembar, ora nggon pitikan, lan ilen-ilene banyu gampang. Banyu mili terus senajan ing wektu ketiga dawa. Nanging sejatine wong-wong sing maune duwe karep nyalon padha wedi merga trik-trik licik pokal gawene Pak Marno nalika isih njabat Lurah lan sawise mantan.